Source: https://tax-fin-lex.si/Zbirke/SodnaPraksaList?nodeId=e2917504-3b6a-4473-a497-65da75ae8574&pageNumber=50
Timestamp: 2020-01-22 16:42:51+00:00
Document Index: 3976067

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'Sodišče ']

VSL sklep III Cp 932/99
VSL41719
ZIP člen 167, 167. ZKZ člen 25, 25/1, 25/3, 25, 25/1, 25/3.
domik - izročitev nepremičnine kupcu
Kasneje sprejetega zakona ni mogoče uporabiti za razmerja, ki so nastala pred njegovo uveljavitvijo. Če sodišče s pravnomočnim sklepom izroči kupcu nepremičnino po tem, ko je postal sklep o domiku pravnomočen, ni mogoče več uporabiti določbe 25. člena Zakona o kmetijskih zemljiščih.
VSL sklep Cpg 1046/99
VSL02835
vsebina predloga za izvršbo - nepopolna vloga
Po določbi 4. odst. 40. člena ZIZ se šteje, da je upnik predlog za izvršbo umaknil, če taksa ni plačana v roku, ki ga postavi sodišče in ne v primeru, če upnik v tem roku ne predloži dokazila o plačani taksi.
VSM sodba Cp 1142/98
VSM20060
ZOR člen 312, 312.
vrstni red vračunavanja izpolnitve - absolutna bistvena kršitev določb postopka
Plačila pavšalnih zneskov po položnicah, ki ne povedo, kaj se z njimi plačuje, ima upnik pravico vračunati po vrstnem redu dolžnikovih odprtih obveznosti, ki so zanj največje breme.
VSL sklep III Cp 1555/99
VSL42202
ZIZ člen 15, 53, 53/2, 62, 62/5, 15, 53, 53/2, 62, 62/5.
ugovor dolžnika zoper sklep o izvršbi na podlagi verodstojne listine - neobrazložen ugovor
Dolžnica v ugovoru zoper sklep o izvršbi na podlagi verodostojne listine zatrjuje, da ni več plačnik RTV naročnine, ker na naslovu, na katerega so ji bili računi poslani, ne živi več, ter da je upnika o tem obvestila. Za te trditve pa dolžnica ni predložila nobenega dokaza. Zato je njen ugovor neobrazložen in tako tudi neutemeljen.
VSL sodba I Cp 1368/98
VSL42052
ZZZDR člen 57, 57/1, 57, 57/1.
vlaganje v tujo stvar - določitev deleža dolžnika na skupnem premoženju
Da bi imela vlaganja v tujo nepremičnino stvarnopravne učinke, bi moral obstajati dogovor med investitorji na eni strani in lastnikom nepremičnine na drugi strani o tem, da se bodo opravila določena vlaganja v nepremičnino, ki bodo prinesla investitorjem določene stvarnopravne deleže na nepremičnini. Upnik lahko na podlagi pravnomočne sodbe zahteva, da sodišče določi delež dolžnika na skupnem premoženju, ki ga ima z zakoncem ter zato zahteva izvršbo na dolžnikov solastninski delež, ne more pa zahtevati določitev deleža dolžnika na nepremičninah, ki so last tretje osebe.
VSM sodba Cp 1866/99
VSM20064
ugotavljanje izvenzakonske skupnosti - absolutna bistvena kršitev določb postopka
Pri tem po mnenju pritožbenega sodišča ni pomembno, ali je tožnica imela tam dejansko prijavljeno stalno prebivališče, temveč je pomembno njeno po prvostopnem sodišču zanesljivo ugotovljeno skupno življenje s pokojnikom v življenjski skupnosti, ki ima vse značilnosti zakonske zveze.
VSL sklep II Cp 1729/98
VSL42619
ugotovitvena tožba - začasna odredba
Zahtevka na razveljavitev pogodbe o poslovnem sodelovanju ni mogoče zavarovati z začasno odredbo, po kateri naj bi se v C listu vpisala prepoved posegov v parcelo in na njej zgrajeno stavbo, kot tudi ne z dejansko prepovedjo takega posega.
VSL sodba I Kp 1015/99
VSL20473
KZ člen 219.
oderuštvo - nesorazmerna premoženjska korist - lahkomiselnost
Zmotno je stališče pritožnika, da je kaznivo dejanje oderuštva lahko storjeno le v trenutku, ko si storilec za uslugo, ki jo nekomu stori, izgovori očitno nesorazmerno premoženjsko korist in pri tem izrabi pri koristniku usluge katero od stanj, navedenih v 219 členu KZ. Takšno kaznivo dejanje lahko stori tudi kasneje, če si takšno korist izgovori za uslugo, ki jo je drugemu dal že prej.
VSK sodba Cp 177/99
VSK00111
ZZZDR člen 65, 85, 65, 85. ZD člen 22, 22.
razveza zakonske zveze - nadaljevanje postopka po dedičih - utemeljenost tožbe za razvezo
Pravdni postopek nima značaja statusnega spora, saj je zakonska zveza prenehala že s smrtjo tožnika in razveza zakonske zveze s tožbo ne pride več v poštev. Zato je sodišče prve stopnje tudi povsem pravilno ugotavljalo dejansko stanje, in sicer podanost razlogov na strani pokojnega tožnika, zaradi katerih je bila zanj zakonska zveza nevzdržna.
VSL sklep II Cp 1650/99
VSL41822
ZPP (1977) člen 349, 349/2, 349, 349/2.
Stranka lahko umakne vloženo pritožbo vse dokler ni bilo odločeno o njeni pritožbi.
VSL sodba in sklep I Cpg 1152/98
VSL01032
ZOR člen 132, 132/2, 132/4 - 5, 210, 214, 132, 132/2, 132/4 - 5, 210, 214.
razdrtje pogodbe - kondikcijski zahtevek - zamudne obresti
Učinek razdrte pogodbe v primeru, da je katera od strank iz pogodbe kaj pridobila, je v tem, da mora stvar vrniti ali pa vrniti njeno korist. Gre za kondikcijski zahtevek. Ker denarna obveznost tožene stranke kondikcijska obveznost (glej 4. odstavek 210.člena ZOR), je plačilo zamudnih obresti odvisno od njene dobrovernosti (glej 214. člen ZOR).
VSL sklep II Cpg 1128/99
VSL02847
Ugovor mora biti po 2. odst. 53. člena ZIZ v zvezi s 5. odst. 62. člena ZIZ obrazložen. Na navedeno je bil dolžnik v pravnem pouku izpodbijanega sklepa posebej opozorjen, pa je kljub temu ugovarjal neobrazloženo, saj v ugovoru ni navedel nobenega dejstva, s katerim bi obrazloženo oporekal nastanku in višini vtoževane terjatve. Ker iz njegovega ugovora tudi ni razbrati, katera dejstva naj bi dolžnik dokazoval z napovedano, a nekonkretizirano prilogo (ki je dolžnik niti po izteku ugovornega roka ni priložil), je bil nadaljnji postopek sodišča prve stopnje, ki je zadevo poslalo višjemu sodišču, da o ugovoru odloči kot o pritožbi, v skladu s 5. odst. 62. člena ZIZ.
VSL sklep Cpg 1090/99
VSL02836
sklep o izvršbi na podlagi verodostojne listine - ugovor dolžnika
Prvostopno sodišče je pravilno uporabilo določbo 2. odstavka 55.a člena ZIP, saj je dolžnik sklepu o izvršbi izrecno v celoti ugovarjal. Ta člen (ki je veljal v času izdaje izpodbijanega sklepa) pa je za primer, ko je dolžnik ugovarjal zoper sklep o izvršbi na podlagi verodostojne listine v celoti, določal, da sodišče sklep o izvršbi razveljavi v delu, s katerim je izvršba dovoljena, postopek pa nadaljuje kot pri ugovoru zoper plačilni nalog. Pritožbeno sodišče glede navedb v pritožbi dodaja, da navedeno pomeni le to, da bo zadeva v nadaljevanju postopka odstopljena pravdnemu sodišču, ki bo moralo ugotoviti dejansko stanje in odločiti o upnikovem zahtevku.
VSL sodba I Cp 1442/98
VSL41622
ZSG člen 39, 39. ZSR člen 31, 58, 63, 31, 58, 63.
Časovno omejena stanovanjska pravica ni razlog, da toženka ne bi bila dolžna plačati stanovanjskih stroškov, če je po prenehanju stanovanjske pravice še vedno prebivala v istem spornem stanju.
VSL sklep II Cp 295/99
MEDNARODNO ZASEBNO PRAVO - DRUŽINSKO PRAVO - OBLIGACIJSKO PRAVO
VSL41859
ZZZDR člen 58, 58/2, 62, 62/2, 58, 58/2, 62, 62/2. ZUKZ člen 21, 37, 38. ZOR člen 70, 73, 70, 73.
premoženjska razmerja med zakonci - delitev skupnega premoženja - overitev sporazuma pri sodniku - obličnost - razmerje z mednarodnopravnim elementom
V skladu z določbo 36. člena ZUKZ je potrebno za osebna in premoženjska razmerja zakoncev uporabiti pravo države, katere državljana sta. Za zakonca - slovenska državljana veljajo za delitev skupnega premoženja določbe drugega odstavka 58. člena in drugega odstavka 62. člena ZZZDR; za veljavnost takšnih poslov je torej potrebno, da jih overi sodnik. V primeru, ko zakon za veljavnost posla zahteva overitev pri sodniku, ni mogoče uporabiti 73. člena ZOR.
VSL sklep II Cp 618/99
VSL41818
ZZK člen 86, 86/1-4, 86, 86/1-4.
predpostavke za vpis - utemeljenost zahtevka za vpis v vsebini listine
Iz pogodbe ni jasno in nedvoumno razvidno, kakšni so solastninski deleži so predmet pogodbe.
VSL sklep III Cp 1318/99
VSL42229
Sodišče ustavi izvršbo, če stvari niti na drugi dražbi ni bilo mogoče prodati.
VSK sklep Cp 521/99
VSK00113
ZOR člen 600, 607, 623, 600, 607, 623.
Podpisani delovni nalog izrecno pomeni nalog prevzemniku posla, da opravi določeno delo.
VSL sklep I Cpg 1341/98
VSL01438
ZVP člen 11, 11. ZDP člen 5, 5/1, 5, 5/1.
dogovorjena obrestna mera - valutna klavzula - obveznica
Določba o določeni obrestni meri za primer spremembe tečaja dinarja, je dogovor o valutni klavzuli v pogodbi o posojilu. Obveznica se lahko uporablja za poravnavo obveznosti, za katere zavarovanje je dana, pod pogoji in na način, o katerih se imetnik in upnik dogovorita.
VSL sodba II Cp 1423/99
VSL41821
preživnina za mladoletnega otroka - potrebe upravičenca
Preživnina se določi v skladu s potrebami preživninskega upravičenca in z možnostmi preživninskih zavezancev.